《新年作三首一示县中宾僚一怀故乡子侄一寄家兄湖南道中 其二》
清代·李宪乔

处处迎年乐，家家馈岁频。泥牛排市小，灶马著墙新。

镜卜长侵夜，村呼各向晨。屠苏分饮罢，应感未归人。

作者简介：山东高密人，字子乔，号少鹤。乾隆四十一年召试举人，官归顺知州。工诗文。有《少鹤诗钞》、《鹤再南飞集》、《龙城集》、《宾山续集》。